Xosé Luís Otero Cebral

Xosé Luís Otero Cebral, nado en Vilouriz (Toques) o 28 de xaneiro de 1957, é un escritor e etnógrafo galego.

 Traxectoria 
Mestre de educación infantil e primaria, tras residir en Felpós, exerce actualmente a docencia na Coruña. Ten colaborado con artigos en varios xornais (La Voz de Galicia e El Progreso, entre outros), e publicacións como O Mintireiro Verdadeiro. Coordinou labores escolares premiados polo Museo de Pontevedra e programas de radio escolar da Consellería de Educación.

 Obras 
 Poesía 
 Poemas sen tempo, 1993, edición do autor.
 Os sons da alba, 1996, Editorial Noroeste.
 Oleiros, o paraíso descuberto, con fotografías de Santiago Casal, 1997, Toxosoutos.
 Poemas para a Ulloa, 1998, Xuntanza Editorial.

 Ensaio 
 O carro en Galicia, 1994, Deputación de Lugo.

 Obras colectivas 
 Manuel do Monte, o home dos pitos, pintor naïf (Borneiro, Cabana de Bergantiños), sobre Manuel Lema Otero, 1999, Deputación da Coruña.

 Premios 
 Premio de poesía Meigas e Trasgos CIT de Sarria, por O leito da terra.
 Finalista da II edición dos premios Irmandade do Libro, organizados pola Federación de Libreiros de Galicia, en 1992.
 Premio IAR de folclore galego en 1994 e 1996.
 Gañador do certame de poesía Vir Fluvius en 1995.
 Gañador do Premio Vila de Vilalba de xornalismo en 1998.
 Primeiro premio da sexta edición do Certame Poético Xohán de Requeixo por Os valados da alma.
 Premio de xornalismo no Certame José Domínguez Guizán, de Begonte, no 2002, polo seu traballo Auga que move os batáns.

 Véxase tamén 
 Ligazóns externas 
 Ficha do autor en Galegos

Categoría:Escritores en lingua galega
Categoría:Escritores de Galicia
Categoría:Poetas de Galicia
Categoría:Nados en Toques
Categoría:Personalidades de Galicia sen imaxes